เกมทศกัณฐ์

เกมทศกัณฐ์ เป็นรายการโทรทัศน์ไทยประเภทควิซโชว์ทายใบหน้าบุคคล ผลิตโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ดำเนินรายการโดยปัญญา นิรันดร์กุล ออกอากาศครั้งแรกเมื่อวันที่ 1 เมษายน พ.ศ. 2546 ทางโมเดิร์นไนน์ทีวี

 ประวัติ 
รุ่งธรรม พุ่มสีนิล ผู้สร้างสรรค์รายการ ระบุว่าตนและทีมงานใช้เวลาเตรียมการผลิตรายการ เกมทศกัณฐ์ รวมถึงการหาข้อมูลของบุคคลที่จะนำมาตั้งโจทย์ เป็นเวลาประมาณ 1 ปี โดยทำเทปตัวอย่างการแข่งขันขึ้นเพื่อวิเคราะห์ลักษณะและความเหมาะสมของรูปแบบเกมที่ทำ รวมถึงมีการปรับรูปแบบอยู่หลายครั้ง

เกมทศกัณฐ์ ออกอากาศครั้งแรกเมื่อวันอังคารที่ 1 เมษายน พ.ศ. 2546 ทางสถานีโทรทัศน์โมเดิร์นไนน์ทีวี โดยเป็นรายการเกมโชว์ควิซโชว์รายการแรกที่รางวัลแจ็กพอตที่มีเงินรางวัลสูงสุด 10 ล้านบาท ซึ่งเป็นรางวัลแจ็กพอตสูงที่สุดของรายการเกมโชว์โทรทัศน์ไทยและในเอเชีย (โดยเฉพาะ เกมทศกัณฐ์ยกทัพ ที่มีรางวัลแจ็กพอตสูงถึง 30 ล้านบาท) โดยการตอบคำถามใบหน้าของบุคคลที่มีชื่อเสียงสำคัญ ๆ ของคนทั่วโลก หากตอบถูกครบ 10 หน้าจะได้รับรางวัลแจ็กพอตสูงที่สุด 10 ล้านบาท และนับตั้งแต่ออกอากาศเกมทศกัณฐ์จนกระทั่งปรับรูปแบบเป็นยกสยาม รายการได้แจกรางวัลให้กับผู้เข้าแข่งขันไปทั้งหมดเกือบ 70 ล้านบาท

ในปี พ.ศ. 2569 เกมทศกัณฐ์ ถูกนำมาสร้างใหม่อีกครั้งในชื่อ ทศกัณฐ์ รันวงการ ออกอากาศทางช่องเวิร์คพอยท์ โดยมีปัญญา นิรันดร์กุล เป็นพิธีกรเช่นเดิม

 งานสร้าง 
ในรายการ เกมทศกัณฐ์ มีการใส่เอกลักษณ์ของไทยในตัวรายการ เช่น ชื่อรายการ การตีกลองทัด ฉาก รวมถึงกราฟิกร่วมสมัย โดยใบหน้าของยักษ์ทศกัณฐ์ที่ใช้ในฉากและตรารายการนั้นรุ่งธรรมเห็นว่าไม่ควรใช้ใบหน้าปกติของยักษ์ทศกัณฐ์ จึงแบ่งเป็น 2 ครึ่งเพื่อให้พิเศษมากขึ้น โดยครึ่งขวาเป็นลายกระจังไทยคล้ายหน้าโขน ส่วนอีกครึ่งหนึ่งทำเป็นหมุดแบบหุ่นยนต์ เป็นการสื่อว่าจริง ๆ แล้ว เมื่อเปิดหน้ากากออกมา ข้างในตัวทศกัณฐ์นี้เป็นหุ่นยนต์

ส่วนโจทย์ที่นำมาใช้นั้นดัดแปลงจากความหมายจริงของคำว่า "ทศกัณฐ์" เล็กน้อย เนื่องจากความหมายที่แท้จริงของทศกัณฐ์คือ ทศ (เลข 10) + กัณฐ์ (คอ) แต่รุ่งธรรมเห็นว่าหากนำคอของบุคคลมาเป็นโจทย์ในการทาย อาจจะจะยากเกินไปจนถูกนินทาได้ จึงตีความเพิ่มว่า โดยทั่วไป มีคอมักจะหมายถึงการมีศีรษะและใบหน้ารวมอยู่ด้วย รวมทั้งมีเพลง "เป็นไปไม่ได้" ของวงดิอิมพอสซิเบิ้ล ที่มีเนื้อร้องท่อนแรกระบุว่า "ถ้าฉันมี สิบหน้า อย่างทศกัณฐ์" ทำให้คนเข้าใจทั่วไปว่า "ทศกัณฐ์" หมายถึง 10 ใบหน้า จึงใช้ใบหน้าของบุคคลเป็นโจทย์หลักของเกมทศกัณฐ์แทน

 ชื่อรายการ 
+ชื่อรายการชื่อช่วงระหว่างออกอากาศระยะเวลาหมายเหตุ เกมทศกัณฐ์ 1 เมษายน พ.ศ. 2546 – 31 มีนาคม พ.ศ. 2548 โมเดิร์นไนน์ทีวี 1 ปี 11 เดือน 30 วัน ในปี 2547 เกมทศกัณฐ์เปลี่ยนชื่อเป็น "เกมทศกัณฐ์ ปางใหม่" เกมทศกัณฐ์ยกทัพ 31 ตุลาคม พ.ศ. 2548 – 29 ธันวาคม พ.ศ. 2549 1 ปี 1 เดือน 28 วัน ทศกัณฐ์จำแลง 1 มกราคม – 15 มิถุนายน พ.ศ. 2550 6 เดือน 14 วัน ทศกัณฐ์ยกสยาม 18 กุมภาพันธ์ พ.ศ. 2551 – 25 กุมภาพันธ์ พ.ศ. 2553 2 ปี 7 วัน ยกสยาม ๑๐๐ ข้อ 1 มีนาคม – 2 มิถุนายน พ.ศ. 2553 3 เดือน 1 วัน ยกสยาม ๑๐ ข้อ 3 มิถุนายน พ.ศ. 2553 – 28 กุมภาพันธ์ พ.ศ. 2554 8 เดือน 25 วัน ทศกัณฐ์ รันวงการ 5 มกราคม พ.ศ. 2569 – ปัจจุบัน ช่องเวิร์คพอยท์ รายการพิเศษ เกมทศกัณฐ์ ศึกทศกัณฐ์หน้าทอง 1 เมษายน – 28 ตุลาคม พ.ศ. 2548โมเดิร์นไนน์ทีวี 9 เดือน 27 วัน เป็นรูปแบบพิเศษ นำแชมป์จากเกมทศกัณฐ์ 10 คนมาแข่งขันแบบพบกันหมด โดยมีรางวัลเป็นเงินรางวัล 1 ล้านบาท และทศกัณฐ์หน้าทองคำ ทศกัณฐ์ช่วยครูใต้ 18 มิถุนายน พ.ศ. 2550 – 15 กุมภาพันธ์ พ.ศ. 2551 8 เดือน 27 วัน เป็นรายการพิเศษที่นำผู้มีชื่อเสียงในวงการบันเทิง มาร่วมเล่นเกมเพื่อสะสมเงินรางวัล นำไปช่วยครู จากสถานการณ์ความไม่สงบใน 3 จังหวัดชายแดนภาคใต้ของประเทศไทย ในช่วงปี พ.ศ. 2550 - 2551

 วันและเวลาออกอากาศ 
+สถานีโทรทัศน์ที่ออกอากาศวันออกอากาศเวลาหมายเหตุโมเดิร์นไนน์ทีวีวันจันทร์ - ศุกร์19.30 - 20.00 น.19.00 - 19.30 น.18.30 - 19.00 น.ช่องเวิร์คพอยท์วันจันทร์ - อังคาร 19.00 - 20.00 น.
 การออกอากาศซ้ำ 
+สถานีโทรทัศน์ที่ออกอากาศวันออกอากาศเวลาหมายเหตุช่องเวิร์คพอยท์วันจันทร์ - ศุกร์13.00 - 13.30 น.เป็นการออกอากาศแบบ RERUN ในช่วงปี 2555

 รูปแบบรายการ 

 เกมทศกัณฐ์ (ยุคแรก) 
ผู้เข้าแข่งขันที่สมัครเข้ามาร่วมเล่นในรายการจะนั่งอยู่บนอัฒจรรย์ โดยจะสุ่มไฟ ผู้เข้าแข่งขันที่ไฟด้านหน้าติดจะได้ลงมาเล่นเกมบนเวที เกมจะเริ่มขึ้นโดยผู้เข้าแข่งขันทั้งสองเอามือวางบนจอมอนิเตอร์ด้านหน้าของตน เมื่อใบหน้าปรากฏบนจอ (โดยจะมีใบหน้าที่ต้องตอบ และใบหน้าถัดไปที่มีเพียงครึ่งเดียว) ผู้ที่กดไฟได้ก่อนจะมีสิทธิ์ตอบ (หากผู้เข้าแข่งขันกดปุ่มก่อนที่ภาพจะขึ้น ผู้เข้าแข่งขันจะต้องเล่นโดยไม่มีภาพ) ผู้เข้าแข่งขันจะต้องตอบ ชื่อเล่น ชื่อจริง นามสกุลจริง ชื่อที่รู้จักเป็นวงกว้าง อย่างใดอย่างหนึ่ง หรือทั้งหมด ของบุคคลในภาพให้ถูกต้อง (ในกรณีที่ตอบเฉพาะชื่อจริงเพียงอย่างเดียว จะต้องระบุความเกี่ยวโยงบางอย่างทางสาธารณะ ที่สื่อให้เข้าใจถืงชื่อบุคคลที่ได้ตอบออกไป เพื่อความเข้าใจตรงกันว่าเป็นบุคคลใด และหากตอบเป็นชื่อตัวละคร หรือนามแฝง ที่บุคคลนั้นใช้หรือแสดงจะถือว่าตอบผิด) โดย
 หากตอบได้ถูกต้อง ผู้เข้าแข่งขันจะมีคะแนนสะสม หน้าละ 1 คะแนน และเงินรางวัลแจ็กพอตสะสมเพิ่มขึ้น 5,000 บาท
 หากตอบผิด เกมของผู้เข้าแข่งขันผู้นั้นจะหยุดลง
 หากผู้เข้าแข่งขันไม่มั่นใจ จะมีสิทธิ์โยนให้ฝ่ายตรงข้าม 1 ครั้ง ถ้าหากฝ่ายตรงข้ามตอบถูก เกมของผู้ที่โยนจะหยุดลง แต่หากตอบผิด ผู้ที่โยนจะได้เล่นในใบหน้าถัดไป ทั้งนี้ ใบหน้าที่โยนนั้น จะไม่มีผลต่อคะแนน

เมื่อเล่นครบทั้ง 2 ฝ่ายแล้ว ผู้ที่มีคะแนนสะสมมากกว่า จะเป็นฝ่ายชนะไป หากทั้ง 2 ฝ่ายมีคะแนนสะสมเท่ากัน จะต้องเล่นใหม่ จนกว่าจะรู้ผลแพ้ชนะ โดยผู้ที่ชนะจะเป็นแชมป์ และอยู่เล่นเกมต่อในรายการ ซึ่งในแต่ละรอบการแข่งขัน ผู้เข้าแข่งขันทั้งสองจะได้รับเงินรางวัลคนละ 5,000 บาท ไม่ว่าแพ้หรือชนะก็ตาม และทุกคนจะได้รางวัลพิเศษ 50,000 เมื่อเป็นแชมป์ถึงสมัยที่ 5 และจะมีเงินรางวัลพิเศษเพิ่มเติมในทุกๆ 10 สมัย ซึ่งรายการได้กำหนดไว้ 100 สมัย ดังนี้
+ลำดับเงินรางวัลรวมเงินรางวัลทั้งหมดสมัยที่ 1 - 4สมัยละ 5,000 บาท20,000 บาทสมัยที่ 550,000 บาท70,000 บาทสมัยที่ 6 - 9สมัยละ 5,000 บาท90,000 บาทสมัยที่ 10100,000 บาท190,000 บาทสมัยที่ 11 - 19สมัยละ 5,000 บาท235,000 บาทสมัยที่ 20200,000 บาท435,000 บาทสมัยที่ 21 - 29สมัยละ 5,000 บาท480,000 บาทสมัยที่ 30300,000 บาท780,000 บาทสมัยที่ 31 - 39สมัยละ 5,000 บาท825,000 บาทสมัยที่ 40400,000 บาท1,225,000 บาทสมัยที่ 41 - 49สมัยละ 5,000 บาท1,270,000 บาทสมัยที่ 50500,000 บาท1,770,000 บาทสมัยที่ 51 - 59สมัยละ 5,000 บาท1,815,000 บาทสมัยที่ 60600,000 บาท2,415,000 บาทสมัยที่ 61 - 69สมัยละ 5,000 บาท2,460,000 บาทสมัยที่ 70700,000 บาท3,160,000 บาทสมัยที่ 71 - 79สมัยละ 5,000 บาท3,205,000 บาทสมัยที่ 80800,000 บาท4,005,000 บาทสมัยที่ 81 - 89สมัยละ 5,000 บาท4,050,000 บาทสมัยที่ 90900,000 บาท4,950,000 บาทสมัยที่ 91 - 99สมัยละ 5,000 บาท4,995,000 บาทสมัยที่ 1001,000,000 บาท5,995,000 บาท
ผู้เข้าแข่งขันที่สามารถตอบใบหน้าถูกครบ 10 หน้า จะได้รับเงินรางวัลแจ็กพอตที่สะสมมา รอบละ 5,000 บาท และจะเริ่มสะสมเงินรางวัลแจ็กพอตใหม่ ต่อมาเปลี่ยนรูปแบบการให้รางวัลแจ็กพอตเป็น หากผู้เข้าแข่งขันตอบใบหน้าถูกครบ 10 หน้า จะได้รับเงินรางวัล 1,000,000 บาท หากในเดือนนั้น ๆ ยังไม่มีผู้ทำแจ็กพอตแตก เงินรางวัลแจ็กพอตจะถูกทบเพิ่มขึ้นเดือนละ 1,000,000 บาท จนถึง 10,000,000 บาท แต่เมื่อมีการทำแจ็กพอตแตกในครั้งที่ 2 โดยคุณสมพร รายการได้แจ้งว่าจะไม่ทบเพิ่มเดือนละ 1,000,000 บาทอีกต่อไป โดยจะตั้งรางวัลแจ็กพอตไว้ที่ 10,000,000 บาทเสมอ

 เกมทศกัณฐ์ (ปางใหม่) 
รูปแบบการเล่นเหมือนเดิมทุกประการ แต่ใบหน้าที่นำมาทายนั้นเป็นภาพวัยเด็กของบุคคลต่าง ๆ ทั้งหมด และเงินรางวัลแจ็กพอตยังคงอยู่ที่ 10,000,000 บาท ตลอดการแข่งขัน และมีการปรับเปลี่ยนเงินรางวัลพิเศษ ดังนี้ 
++ลำดับเงินรางวัลรวมเงินรางวัลทั้งหมดสมัยที่ 1 - 9สมัยละ 5,000 บาท45,000 บาทสมัยที่ 10100,000 บาท145,000 บาทสมัยที่ 11 - 19สมัยละ 5,000 บาท190,000 บาทสมัยที่ 20100,000 บาท290,000 บาทสมัยที่ 21 - 29สมัยละ 5,000 บาท335,000 บาทสมัยที่ 30100,000 บาท435,000 บาทสมัยที่ 31 - 39สมัยละ 5,000 บาท480,000 บาทสมัยที่ 40100,000 บาท580,000 บาทสมัยที่ 41 - 49สมัยละ 5,000 บาท625,000 บาทสมัยที่ 501,000,000 บาท1,625,000 บาทสมัยที่ 51 - 59สมัยละ 5,000 บาท1,670,000 บาทสมัยที่ 60100,000 บาท1,770,000 บาทสมัยที่ 61 - 69สมัยละ 5,000 บาท1,822,000 บาทสมัยที่ 70100,000 บาท1,925,000 บาทสมัยที่ 71 - 79สมัยละ 5,000 บาท1,970,000 บาทสมัยที่ 80100,000 บาท2,070,000 บาทสมัยที่ 81 - 89สมัยละ 5,000 บาท2,115,000 บาทสมัยที่ 90100,000 บาท2,215,000 บาทสมัยที่ 91 - 99สมัยละ 5,000 บาท2,260,000 บาทสมัยที่ 10010,000,000 บาท12,260,000 บาท

 ศึกทศกัณฐ์หน้าทอง 
เป็นการแข่งขันของ 10 แชมป์ของเกมทศกัณฐ์แบบพบกันหมด ผู้ชนะจะได้รับเงินรางวัล 1,000,000 บาท และรางวัลทศกัณฐ์หน้าทองคำ และผู้ที่ตอบใบหน้าสะสมได้มากที่สุดจะได้รับเงินรางวัลมูลค่า 100,000 บาท

 เกมทศกัณฐ์ยกทัพ 
กติกาในการทายใบหน้านั้นเหมือนเดิม แต่ปรับรูปแบบการแข่งขันเป็นแบบทีม ทีมละ 3 คน โดยจะถูกแบ่งออกเป็นทีมและ ทั้ง 2 ทีมจะถูกสุ่มไฟขึ้นมา โดยเริ่มแรกนั้น ทั้ง 2 ทีมจะส่งตัวแทนทีมละ 1 คนออกมาเล่นเกม โดยจะมีภาพใบหน้าของบุคคลให้ก่อน 2 ภาพ ภาพละครึ่งใบหน้า เมื่อภาพขึ้นมาแล้ว ทั้ง 2 ทีมจะต้องชักธงรบ (เหมือนการกดปุ่มไฟ) ทีมที่มีไฟติดจะได้เลือกใบหน้าที่จะเล่นและมีสิทธิ์ที่จะเลือกเล่นครึ่งหน้าหรือเต็มหน้า (การทายครึ่งหน้าจะชนะการทายเต็มหน้า) เมื่อเล่นครบทั้งสองคน คนที่แพ้จะต้องลงจากเวที ทีมที่แพ้ทั้งทีมก่อนจะตกรอบ ทีมที่ชนะจะได้เป็นแชมป์และเข้าไปเล่นรอบแจ็กพอต โดยทั้ง 2 ทีมจะได้รับเงินรางวัล 10,000 บาท

อย่างไรก็ดี ในเวลาต่อมา ได้มีการเปลี่ยนกติกาเล็กน้อยคือ มีภาพใบหน้าให้ดูเพียงครึ่งใบหน้า เมื่อใบหน้าขึ้นบนจอจะต้องชักธงรบเพื่อชิงสิทธิ์ในการตอบ ถ้าตอบถูกอีกคนในทีมตรงข้ามจะต้องลงจากเวที แต่ถ้าตอบผิดจะต้องลงจากเวทีเอง ทั้งนี้ หากชักธงได้ แต่ไม่มั่นใจ สามารถโยนให้ฝ่ายตรงข้ามตอบ ซึ่งถ้าโยนแล้วฝ่ายตรงข้ามตอบถูก ฝ่ายที่โยนต้องลงจากเวที แต่ถ้าตอบผิดต้องลงจากเวทีเอง ทีมไหนคนลงหมดเวทีก่อน จะตกรอบ ส่วนอีกทีมหนึ่งจะได้เลือกว่าจะสะสมเงินรางวัลเพิ่ม 10,000 บาท หรือเรียกเพื่อนขึ้นมาบนเวทีอีกหนึ่งคน ภายหลัง ทุก ๆ 10 สมัย ทีมแชมป์จะต้องเลือกว่าต้องการคนเพิ่ม หรือสะสมเงินรางวัลเพิ่มอีก 100,000 บาท (หากทีมแชมป์มีผู้เล่นครบ 3 คน จะได้รับเงินรางวัลสะสมเพิ่มโดยอัตโนมัติ)

ในทุก ๆ ครั้งที่เป็นแชมป์ (หรือทุก ๆ 10 สมัยในกติกาใหม่) ทีมแชมป์จะได้เล่นรอบแจ็กพอต ซึ่งจะมีใบหน้าที่ถูกตัดและสลับเป็น 5 ส่วน ผู้เข้าแข่งขันจะต้องเลือกว่าจะเป็นภาพกี่ส่วน โดยจะมีเงินรางวัลต่างกันดังนี้
 เปิด 1 ส่วน หากตอบถูกจะได้เงินรางวัล 10,000,000 บาท
 เปิด 2 ส่วน หากตอบถูกจะได้เงินรางวัล 1,000,000 บาท
 เปิด 3 ส่วน หากตอบถูกจะได้เงินรางวัล 100,000 บาท
 เปิด 5 ส่วน หากตอบถูกจะได้เงินรางวัล 10,000 บาท
ผู้เข้าแข่งขันมี 60 วินาทีในการตอบ หากตอบถูกจะได้รับเงินรางวัลตามอัตราข้างต้น คูณกับจำนวนคนที่มีในรอบนั้น (ฉะนั้น รางวัลแจ็กพอตคือ 30,000,000 บาท) แต่หากผู้เข้าแข่งขันตอบผิด จะตกรอบในทันที หากไม่มั่นใจ ผู้เข้าแข่งขันมีสิทธิ์ยกธงขาว (ยอมแพ้) โดยจะไม่ได้รางวัลแจ็กพอต แต่ยังคงได้เล่นเกมต่อไป

อย่างไรก็ดี ในรูปแบบใหม่นั้น ทีมแชมป์จะมีเวลา 60 วินาที โดยจะเริ่มจากการเปิด 1 ส่วนก่อน หากตอบไม่ได้จะมีสิทธิ์หยุดเวลา เพื่อเปิดส่วนของใบหน้าเพิ่ม แต่เงินรางวัลจะถูกลดลงตามอัตราเดิม โดยจะเล่นอย่างนี้ไปเรี่อย ๆ จนกว่าจะตอบหรือยกธงขาว

 ทศกัณฐ์จำแลง 
รูปแบบการเล่นในเกมทศกัณฐ์จำแลง จะเป็นการทายใบหน้าจากคำใบ้ที่กำหนด โดยจะสุ่มผู้เข้าแข่งขันขึ้นมาเล่น ในเกมนี้จะแข่งกัน 2 คน โดยกติกาเริ่มแรกสุดคือทั้ง 2 ฝ่ายต้องแข่งกดไฟเพื่อชิงสิทธิ์เล่นก่อน โดยมีคำใบ้ปรากฏบนหน้าจอของตัวเอง เมื่อคำใบ้มาแล้ว ต้องแข่งกันกดไฟ ผู้ที่ไฟติดจะได้เล่นในคำใบ้นี้ จากนั้นจะปรากฏใบหน้า 3 ใบหน้าเพื่อให้ผู้เข้าแข่งขันทาย ผู้เข้าแข่งขันจะต้องทายให้ถูกว่าคำใบ้ที่ได้มาหมายถึงบุคคลใดใน 3 คนนี้ ถ้าตอบถูกจะได้ 1 คะแนน และมีสิทธิ์เล่นในข้อต่อไป หากตอบผิด เกมจะหยุดลงทันที หากผู้เข้าแข่งขันไม่มั่นใจสามารถโยนได้ 1 ครั้ง ซึ่งหลักการโยน มีลักษณะเช่นเดียวกับเกมทศกัณฐ์ในรูปแบบแรก นั่นคือ หากโยนมาแล้วอึกฝ่ายหนึ่งตอบถูก เกมของผู้ที่โยนมาต้องหยุดลงทันที แต่ถ้าอีกฝ่ายหนึ่งตอบผิด ผู้ที่โยนมาจะมีสิทธิ์เล่นต่อไป โดยที่ใบหน้าที่โยนไปจะไม่มีผลต่อคะแนน เมื่อฝ่ายหนึ่งเล่นเสร็จ อีกฝ่ายหนึ่งจะได้เล่นในกติกาเดียวกัน เมื่อจบการแข่งขันของทั้ง 2 ฝ่าย ผู้ที่มีคะแนนมากกว่าจะเป็นแชมป์

ต่อมาได้มีการปรับเปลี่ยนกติกา คือจะไม่มีการกดไฟ โดยทั้ง 2 ฝ่ายจะผลัดกันเล่นทีละข้อ โดยผู้ท้าชิงจะได้เล่นก่อน ผู้ท้าชิงจะเป็นตัวตั้งให้กับแชมป์ ถ้าผู้ท้าชิงตอบถูก แชมป์ต้องตอบให้ถูกเพื่อเสมอกับผู้ท้าชิง หากตอบผิด แพ้ทันที แต่ถ้าผู้ท้าชิงตอบผิด แชมป์ต้องตอบให้ถูกเพื่อเป็นแชมป์ต่อไป หากตอบผิด ถือว่าเสมอกัน

ในการเป็นแชมป์ทุก ๆ 1 สมัย จะได้เงินรางวัล 10,000 บาท และเมื่อครบทุก 10 สมัย จะมีสิทธิ์เล่นในรอบแจ็กพอต

เกมในรอบแจ็กพอตนั้นมีความคล้ายคลึงกับรอบแจ็กพอตของเกมทศกัณฐ์ยกทัพ นั่นคือ จะมีใบหน้า 1 ใบหน้า ถูกตัดเป็น 5 ส่วน แล้วสลับแต่ละส่วนกัน การเล่นคือจะเริ่มเปิดตั้งแต่หมายเลข 1-5 ซึ่งแต่ละส่วนที่เปิดนั้นจะมาพร้อมกับ 1 คำใบ้ ผู้เข้าแข่งขันมีเวลา 60 วินาทีในการตอบ และแจ็กพอตจะเริ่มที่ 10,000,000 บาท หากไม่มั่นใจสามารถขอหยุดเวลาแล้วเปิดอีก 1 ส่วนพร้อมกับอีก 1 คำใบ้ แต่ละครั้งที่เปิด แจ็กพอตจะลดลงเหลือ 1,000,000 บาท, 100,000 บาท และ 10,000 บาท ซึ่งระดับ 10,000 บาทนี้ จะเปิด 2 ส่วน พร้อมกับ 2 คำใบ้ และถ้าผู้เข้าแข่งขันตอบถูกจะได้เงินรางวัลตามระดับที่เล่น แต่ถ้าตอบผิดจะเสียแชมป์ทันที แต่ถ้าผู้เข้าแข่งขันไม่มั่นใจสามารถยกธงขาวยอมแพ้ได้ โดยที่จะไม่ได้เงินรางวัล แต่ยังมีสิทธิ์เล่นในการแข่งขันครั้งต่อไป
ทศกัณฐ์ยกสยาม
ดูบทความเพิ่มที่ ยกสยาม

ทศกัณฐ์ รันวงการ
ดูบทความเพิ่มที่ ทศกัณฐ์ รันวงการ

 ทำเนียบแชมป์เกมทศกัณฐ์ 
+ทำเนียบแชมป์เกมทศกัณฐ์รูปแบบผู้ที่เป็นแชมป์จำนวนสมัยวันแรกที่เป็นแชมป์วันสุดท้ายที่เป็นแชมป์เงินรางวัลหมายเหตุเกมทศกัณฐ์สุรีย์พร แป้นคุ้มญาติ25 สมัย*ยังไม่มีข้อมูล6 มิถุนายน 25462,465,000 บาทเป็นคนแรกที่พิชิต 10 หน้าได้สำเร็จ รับเงินรางวัลแจ็กพอต 2 ล้านบาทบวรศักดิ์ บวรรัตนเวช9 สมัย6 มิถุนายน 254616 มิถุนายน 254695,000 บาทน้ำผึ้ง เพทายรำลึก15 สมัย20 มิถุนายน 25469 กรกฎาคม 2546220,000 บาทไพโรจน์ กลั่นวารี18 สมัย9 กรกฎาคม 254615 สิงหาคม 2546235,000 บาทวีสวัส กระต่ายทอง48 สมัย21 สิงหาคม 254612 พฤศจิกายน 25461,270,000 บาทพินิจ ศิระถิรกุล49 สมัย11 กุมภาพันธ์ 25473 มิถุนายน 25471,275,000 บาทสมพร พิณตะคุ17 สมัย3 มิถุนายน 2547*ยังไม่มีข้อมูล10,230,000 บาทเป็นคนที่ 2 ที่พิชิต 10 หน้าได้สำเร็จ และเป็นคนแรกของรายการที่ได้รับเงินรางวัลแจ็กพอตสูงสุด 10 ล้านบาทเกมทศกัณฐ์ปางใหม่ วิน เภรีฤกษ์39 สมัย*ยังไม่มีข้อมูล*ยังไม่มีข้อมูล10,530,000 บาทเป็นคนที่ 3 ที่พิชิต 10 หน้าได้สำเร็จ รับเงินรางวัลแจ็กพอตสูงสุด 10 ล้านบาท และเป็นคนเดียวที่ทำได้ในเกมทศกัณฐ์ปางใหม่เกมทศกัณฐ์ ศึกทศกัณฐ์หน้าทองชิดพงศ์ แก้วผสม14 สมัย*ยังไม่มีข้อมูล*ยังไม่มีข้อมูล1,215,000 บาทแชมป์ทศกัณฐ์หน้าทอง ได้รับเงินรางวัล 1 ล้านบาท และทศกัณฐ์หน้าทองคำทำเนียบแชมป์เกมทศกัณฐ์ ยกทัพรูปแบบทัพที่เป็นแชมป์จำนวนสมัยวันแรกที่เป็นแชมป์วันสุดท้ายที่เป็นแชมป์เงินรางวัลหมายเหตุเกมทศกัณฐ์ ยกทัพทัพเด็กสร้างบ้าน(ศรีวรา , วรรวณิชย์ , พิชญ์ปิยา)114 สมัย26 ธันวาคม 254823 พฤษภาคม 25491,560,000 บาททัพเล็กชิ้นสด(เมตไตร , โตมร , ปริญญา)76 สมัย13 กันยายน 254927 ธันวาคม 2549800,000 บาททัพพลพลคนหน้าเหมือน(นิตินัย , ไพโรจน์ , ดิเรก)41 สมัย14 มิถุนายน 254916 สิงหาคม 2549650,000 บาททำเนียบแชมป์เกมทศกัณฐ์ จำแลงรูปแบบผู้ที่เป็นแชมป์จำนวนสมัยวันแรกที่เป็นแชมป์วันสุดท้ายที่เป็นแชมป์เงินรางวัลหมายเหตุเกมทศกัณฐ์ จำแลงสุภัค ทองธรรมโชติ28 สมัย*ยังไม่มีข้อมูล*ยังไม่มีข้อมูล*ยังไม่มีข้อมูลชมพู ทองธรรมโชติ56 สมัย*ยังไม่มีข้อมูล*ยังไม่มีข้อมูล*ยังไม่มีข้อมูลทำเนียบแชมป์เกมทศกัณฐ์ ช่วยครูใต้รูปแบบเงินรางวัลหมายเหตุเกมทศกัณฐ์ ช่วยครูใต้15,295,025 บาท ทำเนียบแชมป์เกมทศกัณฐ์ยกสยามรูปแบบชื่อจังหวัดที่เป็นแชมป์รางวัลหมายเหตุทศกัณฐ์ยกสยามยกสยามปี 1จ.ระนองแผ่นเกียรติยศจากสมเด็จพระบรมโอรสาธิราชฯ สยามมกุฎราชกุมาร และเงินรางวัลจากทรูมูฟมูลค่า 10,000,000 บาทยกสยามปี 2จ.นนทบุรีแผ่นเกียรติยศจากสมเด็จพระบรมโอรสาธิราชฯ สยามมกุฎราชกุมาร และเงินรางวัลจากทรูมูฟมูลค่า 1,000,000 บาทแชมป์แต่ละภาคทั้ง 5 ภาค จะได้รับเงินรางวัล ภาคละ 1 ล้านบาท ก่อนที่จะแข่งขันในรอบชิงชนะเลิศ เพื่อหาแชมป์ประจำรายการ โดยจะได้รับเงินรางวัลอีก 1 ล้านบาท ทำเนียบแชมป์ยกสยาม ๑๐๐ ข้อรูปแบบทีมที่เป็นแชมป์รางวัลหมายเหตุยกสยาม ๑๐๐ ข้อทีมอาจารย์และลูกศิษย์จากสถาบันกวดวิชาเดอะติวเตอร์รถยนต์ นิสสัน มาร์ช มูลค่า 537,000 บาททำเนียบแชมป์ยกสยาม ๑๐ ข้อรูปแบบผู้ที่เป็นแชมป์รางวัลหมายเหตุยกสยาม ๑๐ ข้อศุภักษร ไชยมงคลชาลิสา บุญครองทรัพย์เงินรางวัล 1,000,000 บาท จาก TRUE MOVEกรรชัย กำเนิดพลอยเมย์ เฟื่องอารมย์รถยนต์โตโยต้า วีออส จำนวน 1 คัน มูลค่า 714,000 บาทนภัทร อินทร์ใจเอื้อวาโย อัศวรุ่งเรืองเงินรางวัล 1,000,000 บาท จาก TRUE MOVE

 สิ่งสืบเนื่อง 
เวิร์คพอยท์ เอ็นเทอร์เทนเมนท์ ผู้ผลิตรายการเกมทศกัณฐ์ ได้ร่วมกับทีเอ ออเรนจ์ ซึ่งเป็นผู้สนับสนุนรายการ จัดทำบริการเกมทศกัณฐ์บนโทรศัพท์เคลื่อนที่ สำหรับให้ผู้ใช้บริการออเรนจ์เล่น โดยดาวน์โหลดเกมผ่านเทคโนโลยีจีพีอาร์เอสในระบบออเรนจ์ เวิลด์ พอร์ทอล พร้อมทั้งมีการสุ่มผู้โชคดีเพื่อรับเงินรางวัลจากออเรนจ์เป็นระยะเวลา 1 เดือน

 รางวัลที่ได้รับ 
+ชื่องานที่มอบรางวัลประเภทรางวัลผู้ที่ได้รับรางวัล / รายการที่ได้รับรางวัลวัน / ปีที่ได้รับรางวัล ASIAN TELEVISION AWARDS 2003 รางวัล RUNNER UP BEST GAME OR QUIZ PROGRAMME รายการ เกมทศกัณฐ์ 4 ธันวาคม 2546 รางวัลเมขลา ประจำปี 2547 ผู้ดำเนินรายการดีเด่น คุณปัญญา นิรันดร์กุล 23 เมษายน 2548 ถ้วยรางวัลพระราชทานสมเด็จพระเทพรัตนราชสุดาฯ สยามบรมราชกุมารี เกียรติบัตรและเข็มที่ระลึก ผู้ใช้ภาษาดีเด่นทางสื่อวิทยุกระจายเสียงและวิทยุโทรทัศน์ ประจำปี 2548 ผู้ดำเนินรายการที่ใช้ภาษาไทยดีเด่นทางวิทยุโทรทัศน์ 29 กรกฎาคม 2548 เกียรติบัตรเพื่อแสดงความยินดีในการผลิต / ดำเนินรายการ อย่างสร้างสรรค์และสร้างซื่อเสียงให้กับ บริษัท อสมท จำกัด (มหาชน) ในโอกาสวันครบรอบ 1 ปี บ.อสมท จำกัด (มหาชน) รายการ เกมทศกัณฐ์ ศึกทศกัณฐ์หน้าทอง 17 สิงหาคม 2548 ASIAN TELEVISION AWARDS 2005 รางวัล Highly COMMENDED BEST GAME OR QUIZ PROGRAMME รายการ เกมทศกัณฐ์ ยกทัพ 1 ธันวาคม 2548 TV GOSSIP AWARDS 2006 พิธีกรชายยอดนิยม คุณปัญญา นิรันดร์กุล 22 ธันวาคม 2549 โล่ประกาศเกียรติคุณ จาก สำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สก.สค.) รายการ เกมทศกัณฐ์ จำแลง 13 กุมภาพันธ์ 2550
 อ้างอิง 

 แหล่งข้อมูลอื่น 


หมวดหมู่:รายการโทรทัศน์ช่องโมเดิร์นไนน์ทีวี
หมวดหมู่:รายการโทรทัศน์โดยเวิร์คพอยท์ เอ็นเทอร์เทนเมนท์
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2546
หมวดหมู่:ควิซโชว์ไทยในคริสต์ทศวรรษ 2000
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2551
ก
ก
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2569